kardosdrur/scandi-wiki huggingface dataset:
Boffzen

Boffzen er en kommune i den sydlige del af Landkreis Holzminden i den tyske delstat Niedersachsen, med 2.787 indbyggere (2012), og er administrationsby i amtet Boffzen.

Geografi 
Boffzen ligger ved vestranden af mittelgebirgeområdet Solling mellem de nordrhein-westfäliske byer Höxter mod nord og Beverungen mod syd, hvor Rottmünde løber ud i Weser.

Eksterne kilder/henvisninger 

 Officielt websted
UEFA Europa League finalen 2015

UEFA Europa League finalen 2015 var en fodboldkamp der blev spillet 27. maj 2015. Kampen blev spillet på Polens Nationalstadion i polske Warsawa, og skulle finde vinderen af UEFA Europa League 2014-15. Det var kulminationen på den 44. sæson i Europas næststørste klubturnering for hold arrangeret af UEFA, og den sjette finale siden turneringen skiftede navn fra UEFA Cup til UEFA Europa League. 

Kampen stod mellem det ukrainske hold Dnipro Dnipropetrovsk og det spanske hold fra Sevilla, hvor det spanske hold trak sig sejrrigt fra kampen med en 3-2 sejr

Eksterne henvisninger 
 Finalen i Warsawa på UEFAs hjemmeside 
 UEFA Europa League på UEFAs hjemmeside

Referencer 

2015
Finalen 2015
Fodbold i 2015
Sport i Warszawa
Sevilla FC
Lauenförde

Lauenförde er en kommune i den sydlige del af Landkreis Holzminden i den tyske delstat Niedersachsen, med 2.444 indbyggere (2012), og en del af amtet Boffzen.

Geografi 

Lauenförde (Niedersachsen) ligger ved floden Wesers øvre løb, tæt ved Dreiländereck, stedet hvor tre delstaters grænser mødes: Niedersachsen, Nordrhein-Westfalen og Hessen vest for Solling. De nærmeste byer og landsbyer er Beverungen (Nordrhein-Westfalen) på den modsatte Weserbred, Würgassen, Herstelle (begge under byen Beverungen), Bad Karlshafen i Hessen og Meinbrexen som ligger i kommunen Lauenförde.

Eksterne kilder/henvisninger 

 Officielt websted
Bård Ylvisåker

Bård Urheim Ylvisåker (født 21. marts 1982) er en norsk artist og komiker, som er mest kendt fra revygruppen Ylvis. Han og broren, Vegard Ylvisåker, stammer fra Sogn, men er opvokset i Bergen, Angola og Mozambique. Sammen med Vegard har han talkshowet I kveld med Ylvis på TVNorge.

Karriere 
Han startede sin professionelle karriere i efteråret 2000 med den kritikerroste forestilling Ylvis – en kabaret, efter Peter Brandt havde opdaget Bård i en af hans forestillinger på Fana Skoleteater. I sommeren 2004 solgte de billetter for 4,8 millioner kroner til forestillingen Ylvis – En konsert, som gik i Tønsberg. De parodierer alt fra Gud i himmelen til svenske ishockeyspillere, fra moderne ballet til boyband. Duoen har optrådt over hele Norge og har også har haft faste indslag i Trond-Viggo Torgersens TVT og Rune Larsens Absolutt norsk på NRK.

I sommeren 2006 og 2008 præsenterede Bård og Vegard radioprogrammet O-fag på NRK P3. I Efteråret 2007 kørte rejse-dokumentarserien Norges herligste på TVNorge, hvor de rejste rundt i Norge og besøgte originaler. De havde også et program som hed Ylvis møter veggen på samme kanal i 2008, hvor de skulle komme igennem en væg af polystyren. Klarede de det ikke, faldt de ned i et iskoldt bassin. I 2009 sendte TV Norge programmet Hvem kan slå Ylvis, hvor deltagerne kunne dyste mod Ylvis-brødrene og vinde fra 250.000 kr. til 1.000.000 kr. I foråret 2010 fulgte en ny sæson af Nordens herligste på TVNorge, men denne gange i hele Norden. Den 20. januar 2011 var der premiere på forestillingen Ylvis 4 på Ole Bull Scene i Bergen.

Eksterne henvisninger 
 
 Hjemmesiden til Ylvis-brødrene
 Million-suksessen går rett hjem (VG, 2004)
 Backstage med Ylvis (Dagbladet, 2002)

Skuespillere fra Norge
Musikere fra Norge
Komikere fra Norge
Vegard Ylvisåker

Vegard Urheim Ylvisåker (født 19. maj 1979) er en norsk artist og komiker, som er mest kendt fra revygruppen Ylvis. Han og broren, Bård Ylvisåker, stammer oprindeligt fra Sogn i Oslo, men er opvokset i Bergen, Angola og Mozambique. Sammen med Bård har han talkshowet I kveld med Ylvis på TVNorge.

Karriere 
Han startede sin professionelle karriere i efteråret 2000 med den kritikerroste forestilling Ylvis – en kabaret, efter Peter Brandt havde opdaget Bård i en af hans forestillinger på Fana Skoleteater. I sommeren 2004 solgte de billetter for 4,8 millioner kroner til forestillingen Ylvis – En konsert, som gik i Tønsberg. De parodierer alt fra Gud i himmelen til svenske ishockeyspillere, fra moderne ballet til boyband. Duoen har haft shows over hele norge og har også har haft faste indslag i Trond-Viggo Torgersens TVT og Rune Larsens Absolutt norsk på NRK.

I 2002 lagde han sangestemme til den norske udgave af animationsfilmen Spirit - Hingsten fra Cimarron.

I sommeren 2006 og 2008 var Bård og Vegard programledere for radioprogrammet O-fag på NRK P3. I Efteråret 2007 var de programledere i rejse-dokumentarserien Norges herligste på TVNorge, hvor de rejste rundt i Norge og besøgte forskellige originale mennesker. De havde også et program som hed Ylvis møter veggen på samme kanal i 2008, hvor de skulle komme igennem en væg af polystyren. Klarede de det ikke, faldt de ned i et iskoldt bassin. I 2009 havde de programmet Hvem kan slå Ylvis på TV Norge, hvor deltagerne kunne prøve at slå dem, og klarede de det, kunne de vinde 250.000 kr, 500.000 kr, 720.000 kr eller 1.000.000 kr. I foråret 2010 havde de en ny sæson med programmet Nordens herligste på TVNorge, men denne gange i hele Norden. Den 20. januar 2011 var der premiere på forestillingen Ylvis 4 på Ole Bull Scene i Bergen.

Eksterne henvisninger 
 
 Hjemmesiden til Ylvis-brødrene
 Million-suksessen går rett hjem (VG, 2004)
 Backstage med Ylvis (Dagbladet, 2002)

Skuespillere fra Norge
Musikere fra Norge
Komikere fra Norge
Fürstenberg (Weser)

Fürstenberg er en kommune i den sydlige del af Landkreis Holzminden i den tyske delstat Niedersachsen, med 1.100 indbyggere (2012), og en del af amtet Boffzen. Kommunen ligger ved floden Weser i landskabet Weserbergland i nærheden af byerne Höxter og Holzminden. Porzellanmanufaktur Fürstenberg, grundlagt 1747 er den tredjeældste porcelænsfabrik i Tyskland.

Eksterne kilder/henvisninger 

 Officielt websted
Derental

Derental er en kommune i den sydlige del af Landkreis Holzminden i den tyske delstat Niedersachsen, med 607 indbyggere (2012), og en del af amtet Boffzen.

Geografi 

Derental ligger i den sydvestlige del af Mittelgebirgeområdet Solling i Naturpark Solling-Vogler i en geologisk sænkning. Mod sydvest falder det skovklædte ned mod den nærliggende flod Weser.

Eksterne kilder/henvisninger 

 Officielt websted
Jules Hardouin-Mansart

Jules Hardouin Mansart, comte de Sagonne (født 16. april 1646 i Paris, død 11. maj 1708 i Marly-le-Roi) var en fransk arkitekt tilhørende barokken.

Han var en nevø af François Mansart, antog senere dennes efternavn og er den mest berømte af denne slægts mange bygmestre. Mansart lærte også hos Libéral Bruant. Han stod i stor yndest hos kong Ludvig XIV, som udnævnte ham til generaldirektør for alle Frankrigs offentlige bygninger (surintendant des Bâtiments du Roi). Et ungdomsarbejde er ombygningen af Château de Clagny (nu ødelagt). Han stod for udvidelsen af kongeslottet i Saint-Germain-en-Laye, men hans største værk blev fuldendelsen af Château de Versailles, som under hans ledelse (fra 1675 og fremefter) omformedes stærkt både i det ydre og i det indre; han har bl.a. opført slotskirken (sammen med Robert de Cotte, fuldendt 1710) og især efter Charles Le Bruns død dirigeret den indre udstyrelse af Appartements du roi (kongens gemakker). I slotsparken har han bygget orangeriet, kolonnaden og Grand Trianon. Château de Marly (1679) blev ødelagt under revolutionen. Hans kunstneriske hovedværk er dog Invalidekirken i Paris, behersket i sin brug af barokkens virkemidler (1680-93). Desuden har han planlagt de parisiske pladser Place des Victoires og Place Vendôme og bl.a. bygget landslottet Château de Dampierre og rådhuset i Lyon.

Efter hvilken af de to arkitekter Mansart de brudte mansardtage har fået navn, er næppe helt sikkert, men det synes dog, at Jules Hardouin Mansart har skaffet denne tagform borgerret ved at anvende dem i Clagny og på staldene i Versailles.

Kilder 

Arkitekter fra Frankrig
Barokarkitekter
Franskmænd i 1600-tallet
Franskmænd i 1700-tallet
Personer fra Paris
Medlemmer af Académie royale d'architecture
Grever fra Frankrig
Fasces

Fasces (af latin fascis – knippe, bundt) var et myndighedstegn, der blev båret foran romerske embedsmænd af liktorer, en slags betjente. Fasces består at et knippe af stokke til at prygle med, samlet med en rød læderstrimmel, og evt. en økse, hvis hoved stak ud af knippet. Fasces symboliserede embedsmandens ret til at straffe romerske borgere, evt. på livet. Liktorerne fungerede primært som livvagt for embedsmændene.

Oprindelse 

Fasces stammer oprindeligt fra etruskerne, men blev hurtigt adopteret af de romerske embedsmænd allerede i kongetiden. Trods symbolikken med øksen, kunne en romersk embedsmand ikke uden videre henrette en romersk borger (der kendes dog undtagelser, f.eks. da den romerske konsul Titus Manlius Torqvatus henrettede sin søn for ulydighed). Som følge af dette havde fasces inden for bygrænsen ikke en økse i knippet. En diktator måtte dog have økser i sine fasces.

Under en triumf kunne fasces være udsmykket med lauerbærblade.

Fasces efter Rom 
Efter romerrigets sammenbrud er fasces fra tid til anden blevet brugt som myndighedssymbol eller som symbol for organisationer, der så sig som efterfølgere af romerriget.

Mussolinis fascisme 
I Italien blev fasces symbol for Mussolinis fascisme, der også tog sit navn fra fasces. På bygningsværker fra denne tid kan man stadig finde fasces afbildet.

Fasces i dag 
Fasces er ikke blevet mærket på samme måde som hagekorset og indgår i dag i forskellige myndigheders insignier. Dette er meget udbredt i f.eks. USA. De danske auditører har som symbol et par krydsede fasces.

Eksterne henvisninger 

Symboler
Kultur i Romerriget
12 Years a Slave

12 Years a Slave er en amerikansk dramafilm fra 2013. Filmen er instrueret af Steve McQueen, og har Chiwetel Ejiofor i hovedrollen, Lupita Amondi Nyong'o i en birolle, som hun vandt en Oscar for, og Michael Fassbender, Brad Pitt og Benedict Cumberbatch i andre vigtige roller.

Ved Oscaruddelingen 2014 modtog filmen tre Oscars, herunder en Oscar for bedste film.

Om filmen 
Filmen er baseret på selvbiografien til Solomon Northup fra 1853. Filmen havde begrænset premiere i USA i juledagene i 2013 for at kunne være med i prissæsonen for filmåret 2013, men havde premiere i de fleste lande i 2014. I Danmark havde filmen biografpremiere 20. februar 2014.

Handling 

Filmen fortæller den sande historie om Solomon Northup (Chiwetel Ejiofor), en farvet mand, der blev kidnappet i Washington DC i midten af 1800-tallet og herefter solgt til slaveri. I 12 år arbejdede han på plantager i sydstaten Louisiana før end han omsider slap fri.

Rolleliste

Eksterne henvisninger 
 

Amerikanske film fra 2013
Dramafilm fra USA
Engelsksprogede film
Historiske film fra USA
Oscar for bedste film
Film baseret på virkelige begivenheder
Solling

Solling er et Mittelgebirgeområde i Weserbergland i den tyske delstat Niedersachsen, hvis sydlige udløbere også når ind i delstaterne Hessen og Nordrhein-Westfalen.

Bjerget Große Blöße er med 527,8 moh. det næsthøjeste punkt i Niedersachsen, efter Wurmberg i Harzen (971,2 moh.)

Solling danner sammen med det mindre og lavere Mittelgebirgsområde Vogler og højdedraget Burgberg, der ligger ved nordenden af Solling, Naturpark Solling-Vogler.

Geografi 
Solling ligger i den sydlige del af Niedersachsen i Landkreisene Holzminden og Northeim. Den sydvestlige udløber med de Hannoverske Klipper ligger i Landkreis Höxter i Ostwestfalen, og andre sydvestlige skråninger hvor byen Bad Karlshafen ligger er i Hessen i Landkreis Kassel, hvor også Sollings sydende ved Wahlsburg ligger.

Der ligger en ring af byer omkring Solling: Deensen, Heinade, Dassel, Moringen, Hardegsen, Uslar, Bodenfelde, Bad Karlshafen, Lauenförde, Beverungen, Fürstenberg, Boffzen, Höxter, Holzminden og Bevern.

Mod nord støder Solling til Burgberg og bagved den ligger Vogler, mod nordnordøst til Homburgwald, mod nordøst til Amtsberge, Holzberg og Ellenser Wald, mod øst til Ahlsburg, mod sydøst til Weper, mod syd til Kiffing og i sydvest til den Reinhardswald. Mod sydvest, vest og nordvest danner den øvre Weserdal en naturlig grænse for Solling.

Eksterne kilder/henvisninger 

 Hochsolling
 Hackelberg Der wilde Jäger im Solling
 Wildpark Neuhaus

Mittelgebirge
Bjerge i Tyskland
Nordrhein-Westfalens geografi
Niedersachsens geografi
Hessens geografi
François Mansart

François Mansart (født 23. januar 1598 i Paris, død 23. september 1666 sammesteds) var en fransk arkitekt tilhørende klassicismen og barokken.

Biografi 
Han tilhører en oprindeligt italiensk kunstnerslægt, Mensarto. Han påvirkedes af Salomon de Brosse og fastholdt de ældre franske traditioner i sine klare og rolige, kun lidet barokt prægede bygninger. Hans mest berømte værk er lystslottet Château de Maisons (Lafitte) ved Seinen nær Saint-Germain, bygget 1642-51 for finansministeren René de Longueil. Da han under opførelsen ændrede sin plan og på egen hånd lod nogle af de allerede opførte mure nedrive, faldt han i unåde, og andre kom til at fuldføre kirken Val-de-Grâce (stiftet af dronning Anna som tak for Ludvig XIV's fødsel), men ganske beslægtede tanker gennemførte han i slotskapellet i Frênes. Som gammel mand nægtede han at overtage opførelsen af Louvres hovedfacade, da han ikke ville forpligte sig til nøjagtigt at følge sine egne planer. I stedet gik opgaven til Claude Perrault.

Mansardtaget er opkaldt efter ham, selvom han ikke var den første til at anvende dette.

Kilder 

Arkitekter fra Frankrig
Klassicistiske arkitekter
Barokarkitekter
Franskmænd i 1600-tallet
Personer fra Paris
FK Shkëndija

Klubi Futbollistik Shkëndija () er en makedonsk fodboldklub, beliggende i Tetovo, Makedonien. Klubbens hjemmebane hedder Gradski Stadion Tetovo og de spiller i Prva Liga, der er den bedste række i Makedonien.

Ejeren hedder Ecolog International.

Eksterne henvisninger 

Fodboldklubber i Nordmakedonien
Robert de Cotte

Robert de Cotte [kåt] (født 1656 i Paris, død 15. juli 1735 i Passy) var en fransk arkitekt tilhørende barokken og régence-perioden.

Han var elev og svoger af Jules Hardouin Mansart og fader til Jules-Robert og Jean-Armand de Cotte. Fra 1672 arbejdede han for kongen og fra 1685 til 1689 sammen med sin svoger. I 1687 blev han optaget i Académie royale d'architecture og var 1689-90 på en studierejse i Italien sammen med Jacques Gabriel. Ved sin hjemkomst blev han udnævnt til direktør for gobelinfabrikken Manufacture des Gobelins.

I 1689 blev han udnævnt til Surintendant des Bâtiments og blev 1702 adlet. Efter Mansarts død beklædte han i sine senere år (fra 1708) stillingen som intendant ved de kgl. bygninger og første arkitekt hos kongen (Premier architecte du Roi) samt som direktør for Académie royale d'architecture. Han var régencestilens (begyndende rokoko) talentfuldeste og mest produktive arkitekt, forstod at imødekomme tidens ønske om bekvemme boliger, byggede en række adelige palæer i Paris og har desuden efterladt sig mange møbeltegninger (Paris, Bibliothèque nationale de France).

Blandt hans arbejder kan nævnes indre udstyrelse i Château de Versailles, dekoration i Notre-Dames kor, facaden til Saint-Roch, kirken la Charité (nedrevet), Hôtel de la Vrillière (nu Banque de France) med dets Galerie dorée (gyldne galleri), samt bygninger i Verdun og Lyon. Også til Tyskland strakte hans virksomhed; særligt kan lystslottet i Poppelsdorf henføres til ham, og det samme gælder Palais Thurn und Taxis i Frankfurt am Main (bombet og nedrevet) og biskoppalæet i Strasbourg.

Han er begravet i Église Saint-Germain-l'Auxerrois (Paris).

Kilder 
 

Arkitekter fra Frankrig
Barokarkitekter
Rokokoarkitekter
Medlemmer af Académie royale d'architecture
Personer fra Paris
Franskmænd i 1600-tallet
Franskmænd i 1700-tallet
Møbelarkitekter
Dallas Buyers Club

Dallas Buyers Club er en amerikansk dramafilm fra 2013. Filmen er instrueret af Jean-Marc Vallée, skrevet af Craig Borten og Melisa Wallack med Matthew McConaughey, Jared Leto og Jennifer Garner i hovedrollerne.

Handling 

Filmen er baseret på historien om elektrikeren Ron Woodroof (Matthew McConaughey), en AIDS-patient, der begyndte at smugle ulovlige lægemidler til Texas for at finde en måde at kurere sygdommen på.

Ron Woodroof  bliver diagnosticeret som HIV-positiv i 1986 og givet 30 dage at leve. Han gør alt for at finde en alternativ behandling, herunder at smugle ulovlige lægemidler ind i Texas, i samarbejde med Dr. Eve Saks (Jennifer Garner) og den AIDS-positive transkønnede kvinde, Rayon (Jared Leto).

Rolleliste 
 Matthew McConaughey som Ron Woodroof
 Jennifer Garner som Dr. Eve Saks
 Jared Leto som Rayon
 Denis O'Hare som Dr. Sevard
 Steve Zahn som Tucker
 Michael O'Neill som Richard Barkley
 Dallas Roberts som David Wayne
 Griffin Dunne som Dr. Vass
 Kevin Rankin som T.J.
 Donna Duplantier som Nurse Franzin
 Deneen Tyler som Denise
 J.D. Evermore som Clint

Priser 
Filmen blev nomineret til seks Oscars, for Oscar for bedste film, Oscar for bedste mandlige hovedrolle (McConaughey), Oscar for bedste mandlige birolle (Leto), Oscar for bedste manuskript (Borten og Wallack), Oscar for bedste klipning (Vallée og Pensa) og Oscar for bedste make-up (Adruitha Lee og Robin Matthews).

McConaughey og Leto modtog en Golden Globe-pris hver især i kategorien bedste mandlige hovedrolle og bedste mandlige birolle.

Eksterne henvisninger 

 

Amerikanske film fra 2013
Dramafilm fra USA
LGBT-relaterede film fra USA
Twin Twin

Twin Twin er en fransk musikgruppe, der repræsenterede Frankrig ved Eurovision Song Contest 2014 i København med nummeret "Moustache".

Biografi 
Twin Twin består af Lorent Idir og François Djemel, der er tvillinger, deraf bandnavnet, samt Patrick Biyik. Gruppen detog som et ud af tre navne i Les Chanson d'Abord, den franske forhåndsudvælgelse til Eurovision Song Contest 2014 med nummeret "Moustache". Mellem den 26. januar og den 23. februar kunne folk stemme på de tre deltagere ved hjælp af en internetafstemning, og den 2. marts 2014 blev Twin Twin udråbt som vinder af konkurrencen. "Moustache" nåede en 26. plads ved Eurovisionsfinalen den 10. maj og gav dermed Frankrig landets første sidsteplads i konkurrencens historie.

Noter 

Musikgrupper fra Frankrig
Musikgrupper fra 2009
Frankrigs Eurovision Song Contest-deltagere
Deltagere ved Eurovision Song Contest 2014
Junior-EM i badminton 2011

Junior-EM i badminton 2011 blev afviklet i Vantaa i Energia Areena Finland mellem den 15.-24. april 2011.

Medaljetagere

Eksterne henvisninger 
 tournamentsoftware.com
 Badminton Europa

2011
Badminton i 2011
Pertinax (materiale)

Pertinax er et kunststof, der, beklædt med kobberfolie på en eller begge sider, fortrinsvis benyttes til printplader. Det består af flere lag papir imprægneret med fenol formaldehyd harpiks. Det anvendes især til billigere elektroniske produkter, da dets mekaniske egenskaber over for vibrationer er ringere end glasfiber. Det kan bores, fræses og saves samt stanses i varm tilstand.

Handelsnavne 
 Lamitex
 Paxoline
 Paxolin
 Pertinax – (udgået, overtaget af Lamitec)
 Synthetic Resin Bonded Paper (SRBP)
 Phenol-papir

Kompositmaterialer
Passive elektronikkomponenter
Chiwetel Ejiofor

Chiwetelu Umeadi "Chiwetel" Ejiofor , OBE (; født den 10. juli 1977) er en britisk skuespiller på film, tv og teater. Efter sin tilmelding på National Youth Theatre i 1995, og efterfølgende at få et stipendium til London Academy of Music and Dramatic Art , i alderen af 19, og kun tre måneder inde i hans kursus, blev Ejiofor valgt af Steven Spielberg til at spille en lille del i Amistad som James Covey.

Han har modtaget adskillige priser og nomineringer for sit skuespil, herunder BAFTA Orange Rising Star Award i 2006, fem Golden Globe Award nomineringer, og Laurence Olivier Award for bedste mandlige hovedrolle for sin præstation i Othello i 2008. I 2008 blev Ejiofor præsenteret med en OBE af dronning Elizabeth II for sine ydelser til kunst. Ejiofor er kendt for sit portræt af Okwe i Dirty Pretty Things (2002), The Operative i Serenity (2005), Lola i Kinky Boots (2005), Luke i Children of Men (2006), Dr. Adrian Helmsley i 2012 og Solomon Northup i 12 Years a Slave(2013), for hvilken han modtaget både en Oscar nominering og en Golden Globe nominering, sammen med BAFTA Award
for bedste mandlige hovedrolle.

Han betragtes som "en af de største skuespillere i sin generation", og hans præstation som Othello er blevet hyldet som den bedste i sin generation.

Tidlige år 
Ejiofor blev født i Londons Forest Gate af nigerianske forældre. Hans far, Arinze, var læge, og hans mor, Obiajulu, var en farmaceut. Hans lillesøster er CNN-korrespondent Zain Asher.

I 1988, da Ejiofor var 11, under en familietur til Nigeria til et bryllup, kørte han og hans far til Lagos efter festlighederne, da deres bil var involveret i et frontalt sammenstød med en lastbil. Hans far blev dræbt, men Ejiofor overlevede. Han blev hårdt såret, og fik ar, der er stadig synlige på panden. Ejiofor begyndte til drama i skolen i en alder af tretten på Dulwich College og sluttede på National Youth Theatre. Han fik derefter på London Academy of Music and Dramatic Art, men måtte forlade skolen efter sit første år, efter at få en rolle i Steven Spielbergs film Amistad. Han spillede titelrollen i Othello på Bloomsbury Theatre i september 1995, og igen ved Theatre Royal, Glasgow i 1996, da han spillede overfor Rachael Stirling, der spillede Desdemona.

Filmografi 
 Maleficent: Mistress of Evil (2019)

Referencer

Eksterne henvisninger 
 

Skuespillere fra Storbritannien
Briter i 1900-tallet
Briter i 2000-tallet
Oscar-nominerede skuespillere
Adolf Joffe

Adolf Abramovitj Joffe (  ; født 10. oktober 1883 i Simferopol, død 16. november 1927 i Moskva) var en sovjetisk politiker og diplomat.

Joffe, som var af jødisk oprindelse, måtte på grund af sin deltagelse i den russiske revolutionsbevægelse forlade Rusland og opholdt sig mestendels i Vesteuropa. Sammen med Lev Trotskij oprettede han i 1908 den socialdemokratiske avis Pravda. Han vendte tilbage til Rusland 1912, men blev fængslet og sendt til Sibirien. Fra 1903 til 1917 var Joffe mensjevik, men sluttede sig i forbindelse med oktoberrevolutionen til bolsjevikkerne. Joffe var fra december 1917 til marts 1918 Ruslands hovedforhandler ved fredsforhandlingerne i i Brest-Litovsk 1918 og blev derefter ambassadør i Berlin. På grund af sine kontakter med revolutionære kredse og indsmugling af revolutionær propaganda i diplomatposten blev han udvist derfra sammen med hele den russiske delegation tre dage før den tyske novemberrevolution. Han ledte derefter fredsforhandlingerne med Estland, Litauen, Letland og Polen, deltog september 1922 i forhandlingerne i Tjang-tjun mellem Fjernøstlige Republik og Japan, fra 1922 til 1924 var han Sovjetunionens ambassadør i Kina og undertegnede i 1923 en samarbejdsaftale med nationalistlederen Sun Yat-sen, var derefter i Wien 1924-1925, i Tokyo 1925 og derefter i Genova. Som følge af stalinismens fremvækst i Sovjetunionen, efter at Lev Trotskij var blevet udmanøvreret af partiet, fratoges Joffe alle politiske positioner, samtidig med at han blev alvorligt syg, og han begik i forbindelse hermed selvmord.

Referencer

Eksterne henvisninger 

Sovjetunionens historie
Jøder fra Ukraine
Diplomater fra Rusland
Personer der har begået selvmord
Personer fra Simferopol
Galalit

Galalit eller kaseinplast er en tidlig plastik-art fremstillet ved at lade kasein (ostestof) reagere med formaldehyd. Det blev opfundet i 1897 og var særdeles billigt at fremstille. Det blev en overgang meget brugt til blandt andet knapper og kamme. Det blev i 1930'erne også brugt til paraplyhåndtag og penne.

Galalit er hvidligt, men kan indfarves, og minder om horn eller ben. Når stoffet først er hærdet, kan det ikke igen gøres blødt ved opvarmning, tværtimod tåler det dårligt opvarmning. 

Galalit er i dag erstattet af andre plastiksorter.

Plast